Царква Божага Яўленьня (Магілёў)

**Царква Божага Яўленьня** — помнік архітэктуры XVII—XVIII стагодзьдзяў у Магілёве. Знаходзілася ў Старым Месьце, на Шклоўскай вуліцы. Твор архітэктуры магілёўскага барока. Уваходзіла ў склад комплексу Богаяўленскага манастыра. У 1950-я гады савецкія ўлады дашчэнту зьнішчылі помнік.

## Гісторыя

### Вялікае Княства Літоўскае
Мураваную царкву Магілёўскага Богаяўленскага манастыра збудавалі ў 1633—1636 гадох паводле прывілея, выдадзенага каралём і вялікім князём Уладзіславам Вазам. У 1700 годзе над царквой паставілі купал.

Будынак царквы разбураўся ў 1708 і 1748 гадох, у 1750—1760 гадох праводзіліся аднаўленчыя працы. Каля 1750 году былыя магілёўскія войты Карабанькі прыбудавалі да Богаяўленскай царквы прыдзел у імя Феадосія Пячэрскага і вялікі прытвор. У сутарэньнях прыдзела спачылі прадстаўнікі роду.

### Пад уладай Расейскай імпэрыі
Па першым падзеле Рэчы Паспалітай (1772 год), калі Магілёў апынуўся ў складзе Расейскай імпэрыі, царква канчаткова перайшла ў валоданьне Ўрадавага сыноду Расейскай імпэрыі (Маскоўскай царквы). У 1850 годзе праводзілася аднаўленьне будынка царквы.

### Найноўшы час
У 1928 годзе савецкія ўлады зачынілі царкву, у яе будынку разьмяшчаліся цэнтральныя архівы Беларускай ССР. У Другую сусьветную вайну будынак царквы атрымаў пашкоджаньні, па чым савецкія ўлады дашчэнту зьнішчылі помнік.

## Архітэктура
Помнік архітэктуры магілёўскага барока. Гэта 3-вежавая 3-апсыдная 10-стаўповая крыжова-купальная базыліка з 8-гранным барабанам і купалам над сяродкрыжжам. Галоўны фасад меў ярусную кампазыцыю, завяршаўся дзьвюма вежамі і фігурным франтонам паміж імі. Верхні ярус аздабляўся роўнымі аркавымі нішамі з гіркамі.

Інтэр’ер меў багатую размалёўку і пазалочаны разны іканастас (XVІІ—XVІІІ стагодзьдзі) працы мясцовых майстроў з абразамі іканапісца Апанаса Пігарэвіча ды іншых у срэбраных абкладах (1755 год) працы магілёўскага чаканьніка Пятра Сьлізіка (Сьліжыка).

## Галерэя

### Гістарычная графіка

Mahiloŭ. Магілёў (V. Vaščanka, 1702).jpg|В. Вашчанка, 1702 г.
Mahiloŭ, Škłoŭskaja, Bohajaŭlenski. Магілёў, Шклоўская, Богаяўленскі (XIX).jpg|XIX ст.
Mahiloŭ, Dubravienka. Магілёў, Дубравенка (1882) (2).jpg|1882 г.
Mahiloŭ, Bohajaŭlenskaja-Bahasłoŭskaja. Магілёў, Богаяўленская-Багаслоўская (D. Hnieździč-Hniaździłaŭ, 9.04.1925).jpg|Д. Гнезьдзіч-Гнязьдзілаў, 9 красавіка 1925 г.


Mahiloŭ, Bohajaŭlenskaja. Магілёў, Богаяўленская (D. Hnieździč-Hniaździłaŭ, 5.05.1925).jpg|Д. Гнезьдзіч-Гнязьдзілаў, 5 траўня 1925 г.
Mahiloŭ, Bohajaŭlenskaja-Bahasłoŭskaja. Магілёў, Богаяўленская-Багаслоўская (D. Hnieździč-Hniaździłaŭ, 7.05.1925).jpg|Д. Гнезьдзіч-Гнязьдзілаў, 7 траўня 1925 г.
Mahiloŭ, Bohajaŭlenskaja-Bahasłoŭskaja. Магілёў, Богаяўленская-Багаслоўская (D. Hnieździč-Hniaździłaŭ, 7.05.1925) (2).jpg|Д. Гнезьдзіч-Гнязьдзілаў, 7 траўня 1925 г.
Mahiloŭ, Bohajaŭlenskaja. Магілёў, Богаяўленская (D. Hnieździč-Hniaździłaŭ, 18.05.1925).jpg|Д. Гнезьдзіч-Гнязьдзілаў, 18 траўня 1925 г.


### Гістарычныя здымкі

Mahiloŭ, Bohajaŭlenskaja. Магілёў, Богаяўленская (1909).jpg|1909 г.
Mahiloŭ, Bohajaŭlenskaja. Магілёў, Богаяўленская (M. Vinogradov, 11.12.1917).jpg|М. Вінаградаў, 11 сьнежня 1917 г.
Mahiloŭ, Bohajaŭlenskaja. Магілёў, Богаяўленская (M. Vinogradov, 11.12.1917) (2).jpg|М. Вінаградаў, 11 сьнежня 1917 г.
Mahiloŭ, Bohajaŭlenskaja. Магілёў, Богаяўленская (M. Vinogradov, 11.12.1917) (3).jpg|М. Вінаградаў, 11 сьнежня 1917 г.


Mahiloŭ, Bohajaŭlenskaja. Магілёў, Богаяўленская (1936-39).jpg|1936—1939 гг.
Mahiloŭ, Bohajaŭlenskaja. Магілёў, Богаяўленская (A. Viner, 1939).jpg|А. Вінэр, 1939 г.
Mahiloŭ, Bohajaŭlenskaja. Магілёў, Богаяўленская (A. Viner, 1939) (2).jpg|А. Вінэр, 1939 г.
Mahiloŭ, Bohajaŭlenskaja. Магілёў, Богаяўленская (A. Viner, 1939) (3).jpg|А. Вінэр, 1939 г.


Mahiloŭ, Bohajaŭlenskaja. Магілёў, Богаяўленская (A. Viner, 1939) (4).jpg|А. Вінэр, 1939 г.
Mahiloŭ, Bohajaŭlenskaja. Магілёў, Богаяўленская (A. Viner, 1939) (5).jpg|А. Вінэр, 1939 г.
Mahiloŭ, Bohajaŭlenskaja. Магілёў, Богаяўленская (1941).jpg|1941 г.
Mahiloŭ, Bohajaŭlenskaja. Магілёў, Богаяўленская (07.1941).jpg|ліпень 1941 г.


## Крыніцы

## Літаратура
* 

## Вонкавыя спасылкі
* 

Катэгорыя:Зьнішчаныя збудаваньні Магілёва
Магілёў